BSC-LT/ACAData huggingface dataset:
[ca] En aquest article s'analitza com s'ha tractat l'estil en la traducció catalana, feta per Maria-Antònia Oliver el 1989, de la novel·la de Virginia Woolf The Waves (1931). S'estableix que els principals trets estilístics que presenta el TO —la manca de narrador, l'ús persistent del simple present, una forta presència del ritme i de les repeticions, i també d'al·literacions, símbols, metàfores i símils— tenen com a objectiu important caracteritzar-la com a obra híbrida entre poesia, novel·la i teatre, però sobretot com a obra poètica. S'examina la presència d'aquests trets en el TM, i es conclou que la traducció d'Oliver reflecteix amb precisió, però amb força autonomia respecte del TO, els diversos recursos estilístics que trobem a l'obra de Woolf, amb tot el que simbolitzen.

[en] This article analyzes style in the 1989 Catalan translation, by Maria-Antònia Oliver, of Virginia Woolf's The Waves (1931). It is established that an important object of the main stylistic features in the ST —the absence of a narrator, the persistent use of simple present, a great use of rhythm and repetitions, as well as alliteration, symbols, metaphors and similes— is to characterize the work as a hybrid between poetry, novel and drama, with a predominance of the first. The stylistic features in the TT are then analyzed, and it is concluded that Oliver's translation relays with precision, but also with a certain amount of autonomy, the features found in Woolf's work, together with all they symbolize.
[ca] La bretxa academicoprofessional publicitària és un fenomen que ha cobrat rellevància aquesta última dècada. El seu estudi analitza les falles acadèmiques i professionals en publicitat, a més de contrastar i complementar el coneixement clàssic amb un enfocament professional. Aquest article fa una revisió de les escasses però més representatives recerques centrades en la bretxa publicitària, centrant-se en l'estudi del coneixement professional publicitari i la seva dissonància amb el coneixement acadèmic. Aquesta revisió de la literatura sobre la bretxa academicoprofessional conclou amb el plantejament d'una sèrie de línies de recerca potencials sobre el tema que permetrien aprofundir encara més en el coneixement, el funcionament, l'estructura i les regles del món publicitari, i que permetrien també que futures recerques acadèmiques assimilessin el coneixement professional per reduir la bretxa i sobretot beneficiar la comunitat acadèmica.

[en] The academic-practitioner advertising gap is a phenomenon that has gained importance over the last decade. Advertising gap studies seek to examine the academic and professional deficiencies in advertising, contrasting and supplementing classic advertising knowledge with the professional approach. This paper reviews the most representative of the few research studies that have been conducted on the advertising gap, focusing on professional advertising knowledge and its dissonance with academic knowledge. The paper concludes by listing a set of potential research lines on the advertising gap that would provide a better knowledge of the functioning, structure, rules and other aspects of advertising, thus allowing future academic research to assimilate professional advertising knowledge and thereby bridge the existing gap, benefiting above all the academic community in this way.
[ca] Aquest estudi aborda el naixement i desenvolupament de l'associacionisme gimnasticoesportiu a Espanya en el segle xix des del 1822 any en què van aparèixer les primeres associacions esportives fins al 1900. Aquest procés contribueix a l'ordenament institucional de l'esport, a la seva difusió i a la seva legitimació social. L'associacionisme esportiu es va iniciar de manera titubejant però va arrencar a partir de 1875. La introducció de l'esport va coincidir amb la Restauració borbònica i el fervor dels reis i l'aristocràcia pel model cultural anglès i l'sport, i va ser sostinguda pel Regeneracionisme i la Institución Libre de Eseñanza. Per construir la llista d'entitats que conformen l'esport institucio­nalitzat, s'han seguit tres processos, que beuen de fonts primà­ries i secundàries. En primer lloc s'ha fet una exhaustiva revisió documental dels treballs anteriors de dos dels autors. A continuació, s'han efectuat recerques sistematitzades en les principals plataformes documentals digitalitzades d'Espanya. Finalment, s'han contrastat les dades resultants amb els últims treballs historiogràfics del període. Aquest procés metodològic de tres parts va produir una llista de 363 entitats esportives ubicades a les zones més benestants i industrialitzades. El ciclisme va ser l'esport que va atreure un nombre més gran d'associacions. Els resultats de la investigació mostren el vigor del procés d'institucionalització de l'esport a Espanya en el segle xix i el seu arrelament inicial entre les capes aristocràtiques i burgeses.

[en] This study addresses the birth and development of gymnastics and sports associations in Spain in the nineteenth century between 1822, when the first ones appeared, and 1900. This process contributed to the institutional structure, dissemination and social legitimisation of sport. Sports associations in Spain were initially rickety but took off after 1875. The introduction of sport coincided with the Bourbon Restoration and the craze of the Royals and the aristocracy for sport and the cultural model of England, and was underpinned by Regenerationism and the Institución Libre de Enseñanza. In order to build the list of clubs that made up institutionalised sport, three processes were followed, drawing from both primary and secondary sources. Firstly, a literature review of two of the authors' previous work was conducted. Secondly, a thorough documentary search was carried out in Spain's main digitised databases. Finally, the resulting data were compared with the latest historiographical works on the period. This three-fold methodological procedure resulted in a list of 363 sports associations located in the most affluent and industrialised locations. Cycling was the sport with the largest number of associations. The research findings show the vigour of the institutionalisation of sport in nineteenth-century Spain and its initial popularity among the aristocracy and the bourgeoisie.
[ca] Aquest article pretén introduir una nova metodologia dissenyada per construir un corpus adequat per a l'estudi de fenòmens neològics (patrons de creació neològica, formació de termes primaris o secundaris, categories de conceptes a què fan referència, difusió neològica, existència de variants potencials…). Això ens va permetre analitzar les probabilitats d'integració neològica del llenguatge mèdic a partir dels factors de supervivència neològica que anteriorment vam identificar i estudiar.

[en] This paper introduces a new methodology designed to build an adequate corpus for the study of neological phenomena (neological creation patterns, primary or secondary term formation, concept categories they refer to, neological dissemination, existence of potential variation…). This allowed us to analyse the probabilities for neological integration in the medical language in the light of the neological survival factors we previously identified and studied.
[ca] Per als estudiants de Traducció i de Llengües Aplicades, el domini del català i el castellà és imprescindible, perquè el domini i excel·lència en aquestes llengües són competències bàsiques i transversals dels estudis. El programa vol aconseguir la millora en aquestes competències amb un sistema de tutorització interpares (mentories), en què estudiants de cursos avançats traspassen els seus coneixements i la seva experiència en el procés d'aprenentatge a estudiants de 1r curs amb mancances.

[en] For translation and applied languages students, a deep knowledge of Catalan and Spanish languages is essential, because mastery and excellence in these languages are basic and crossover competences in these studies. The present program aims to achieve these skills by an interpares tutoring system (mentoring), in which advanced students transfer their knowledge and experience in the learning process to 1st-year students with linguistic needs.
[ca] En aquest capítol examinarem les diferents metodologies i tècniques de recerca, especialmente les de caire qualitatiu, que poden aplicar-se a l'entorn digital (i digitalitzat, si tenim en compte que bona part de les fonts històriques s'han digitalitzat o están digitalitzant-se). Concretament, examinarem l'aplicació i adaptación dels mètodes etnogràfics (observación, entrevsites, històries de vida), de l'anàlisi de contingut i, des d'un punt de vista historiogràfic, l'aplicaciò de modernes corrents metodoògiques com la prosopografía i la career research. Igualment, dedicarem un apartat a la naturaleza del document digital )i digitalitzat), a la preservació de documents digitals (i digitalitzats) i a la formación i tractament de corpora digitals mitjançant el disseny de bases de dades i l'aplicació de programari CAQDAS.

[en] In this chapter we will examine the different methods and research techniques, specially those of qualitative nature, which can be applied to a digital environment (and to digitalized research objects, since many historical sources have been digitized or about to be digitized). Specifically, we will examine the application and adaptation of ethnographic methods (observation, interviews, life histories), of content analysis and, from a historiographical point of view, of modern research currents such as prosopography and career research. We will devote some room to examine the nature of the digital, and digitized, document, to digital preservation, and to the building of digital corpora to be analyzed designing databases and applying CAQDAS software.
[ca] En aquest article, i a partir d'una anàlisi breu de les preposicions febles del dialecte tortosí, intento demostrar que la preposició a és l'única que apareix en els complements circumstancials i en els indirectes. Això implica explicar la forma [an] que realitza l'esmentada preposició en certs contextos: concretament quan va seguida d'un determinant o d'un pronom començats en vocal. Davant la doble possibilitat d'explicar la relació entre la preposició a i la forma [an]: al·lomorfia preposicional i epèntesi de la vocal nasal, m'he decantat per aquesta segona via, ja que permet d'explicar processos similars que afecten altres preposicions (contra, cap a i per a) i el prefix privatiu a. La sil·labificació òptima (sil.laba CV) -preferent, però no obligatòria en català-, mitjançant l'Onset Principle, seria la causa d'aquest procés d'epèntesi consonàntica, que afecta bàsicament l'àmbit [clític+mot] quant el primer és un determinant.

[en] In this paper, starting from a brief analysis of weak prepositions in Tortosan. I try to show that the preposition a is the only one appearing in adjunct and indirect object PPs. This forces us to account for the form Can] which this preposition takes in certain contexts: specifically when it is followed by a vowel initial determiner or pronoun. After considering the alternative of accounting for the relation between the preposition a and the form [an] either in terms of prepositional allomorphy or in terms of epenthesis of the coronal nasal, I have chosen the latter option, since it allows us to explain similar processes affecting other prepositions (contra 'against', cap a 'towards' and per a 'for') and the privative prefix a. Optima1 syllabification (CV syllable), which is a preferred but not obligatory condition in Catalan, would be, in its formulation as the Onset Principle, the trigger for this process of consonantic epenthesis, which essentially affects the domain [clitic+word] when the former is a determiner.
[ca] Entre les Transformacions de Francesc Alegre (ca.1452 - ca.1508) i les proses mitològiques de Joan Roís de Corella hom hi ha detectat una sèrie de coincidències textuals explicades en conjunt, tot i que amb reserves, per una influència corellana. Aquesta resulta l'explicació més satisfactòria, atesa l'admiració que Alegre sent per Corella, la imitació que fa de la seva prosa i perquè el valencià és un autor consagrat a la segona meitat del segle xv. Ara bé, Alegre coneix versions anteriors de Les metamorfosis d'Ovidi, com la de Francesc de Pinós (1416-1475) o l'anònima castellana, avui perdudes, versions potser també conegudes per Corella. En aquest estudi analitzem críticament les coincidències textuals d'aquests dos autors amb l'objectiu de determinar si totes responen a una influència corellana o si, en algun cas, poden remetre a un ancestre comú.

[en] Between the Transformacions of Francesc Alegre (c.1452 - c.1508) and the mythological proses of Joan Roís de Corella some textual coincidences have been detected. Not without reservations, these coincidences have been explained as Corellas influence on Alegre. This is the most satisfactory explanation, given Alegre's admiration and imitation of Corella's prose, and Corella's huge fame in the second half of the fifteenth century. However, Alegre knew earlier versions of Ovid's Metamorphoses, such as that by Francesc de Pinós (1416-1475), or the anonymous Castilian version, both nowadays lost. And perhaps these versions were known by Corella too. The textual coincidences of these two authors have been analyzed here to determine if they respond to Corella's direct influence or if, in some cases, they could be explained by a common ancestor.
[ca] La relació metge-pacient ha canviat al llarg de la història i, en l'actualitat, s'ha abandonat progressivament el tipus paternalista que s'ha mantingut durant centenars d'anys fins a arribar a la medicina centrada en el pacient. en aquesta, la comunicació té un paper principal. la pandèmia de la covid-19 ha suposat importants reptes en aquesta matèria. aquesta recerca pretén revisar la literatura científica sobre el tema, des de 2015 fins a finals del 2021. la metodologia emprada ha estat una metasíntesi, que ha permès revisar i analitzar diferents estudis qualitatius. s'han trobat diferències entre els períodes pre- i postcovid-19, a més d'una manca de cos teòric. la telemedicina creixerà en els pròxims anys i també la comunicació a distància, per la qual cosa és necessari considerar tots els possibles inconvenients i riscs que puguin presentar-se i mitigar-los abans que es converteixin en problemes greus, com podrien ser qüestions relacionades amb la seguretat dels pacients, la confidencialitat, la seguretat física, els costos ocults, la falta de formació del personal o la bretxa digital.

[en] The relationship between doctor and patient has evolved over time and the paternalistic attitudes that were held for centuries have been progressively superseded by patientcentred medicine, in which communication plays a key role. the CoviD-19 pandemic has introduced serious challenges in this field. this investigation aims to review the scientific literature dealing with this issue, from 2015 to the end of 2021. the methodology employed has been a meta-synthesis, allowing the review and analysis of different qualitative studies. some differences have been found between the pre- and post-pandemic periods, together with a lack of theoretical corpus. telehealth will grow in the years to come and so will distance communication, so it is necessary to consider all possible drawbacks and risks and mitigate them before they may turn into serious problems, such as issues related to patient safety, security, and confidentiality; hidden costs; lack of training; or the digital breach.
[ca] Aquest text presenta els conceptes clau del projecte TRANSGANG, que es mostren com a respostes a set preguntes de recerca: què, quan, qui, per què, on, com i per a què. Comença per definir el triangle conceptual que enquadra el títol: colles transnacionals com a agents de mediació (Què). Els capítols centrals assenyalen el context històric: els Estats neoliberals (Quan); els temes centrals d'estudi: colles (Qui); l'enfocament proactiu: la mediació (Per què); els espais fronterers a investigar a les tres regions: les Amèriques, Nord d'Àfrica i Europa del Sud (On); i la perspectiva metodològica adoptada (Com). El capítol final explora l'impacte esperat de la investigació, de la resistència a la resiliència mitjançant l'apoderament (Per a què). El text inclou una completa bibliografia, ordenada per temes i regions, i un glossari específic.

[en] This text presents the key concepts of the TRANSGANG project, displayed as answers to seven research questions: what, when, who, why, where, how and what for. It starts by defining the conceptual triangle that the title frames: Transnational Gangs as agents of Mediation (What). The central chapters point out the historical context: Neoliberal States (When); the central subjects of study: Gangs (Who); the proactive approach: Mediation (Why); the border spaces to be investigated in the three regions: the Americas, North Africa and Southern Europe (Where); and the methodological perspective adopted (How). The final conclusive chapter explores the expected impact of the research, from resistance to resilience through empowerment (What For). The text includes a complete literature, ordered by topics and regions, and a specific Glossary.
[ca] El concepte de comunitat sorda va associat a la llengua de signes, i aquesta continua sent relativament desconeguda i incompresa en àmplies capes de la societat, tot i ser una llengua natural per al nen sord, i tot i els avenços en l'estudi i el reconeixement progressiu i la legalització que té en diversos països. Com a conseqüència d'això, l'educació i el desenvolupament normal del nen sord es veuen seriosament afectats. L'objectiu d'integrar-lo en la societat dins d'una educació oral només ofereix garanties d'èxit en un nombre indeterminat de casos, atesa l'absència d'estadístiques oficials. Catalunya no ha estat una excepció i en aquest article es parla del procés educatiu i del moviment associatiu que ha estat i és l'amalgama que ha unit, fins ara, la llengua de signes catalana amb la comunitat sorda.

[en] The concept of deaf community is associated to sign language, which, in spite of being a natural language for a deaf child, the advances in its study and progressive recognition and legalisation in various countries, continues to be relatively unknown and misunderstood in wide layers of society. As a consequence, the education and normal development of a deaf child become very affected by the clinical approach to deafness and the objective of integrating it in society with oral education, without guaranteed accomplishment, more than in a number of cases, undetermined in the absence of official statistics. Catalunya has not been an exception and in this article we speak about the educational process and the associative movement as is the amalgam that has joined, since now, Catalan sign language with the deaf community.
[ca] Seguint les teories de la dependència del sistema de mitjans (en anglès, MSD), aquest article analitza les audiències dels mitjans a Catalunya i la seva evolució en el context del debat sobre la independència. Les dades en sèrie de les audiències dels mitjans tradicionals a Catalunya (televisió, ràdio i premsa), dels anys vuitanta del segle passat fins al 2014, mostren que el mercat de diaris està dominat històricament pels mitjans de Barcelona, mentre que el sector de la televisió està controlat, majoritàriament, per canals de televisió espanyols; també, que hi ha hagut un canvi en el mercat de la ràdio en l'última dècada, en què les emissores de ràdio catalanes s'han convertit en hegemòniques. S'han detectat diferències significatives en el creixement mitjà de l'audiència dels mitjans audiovisuals en el darrer període de cada any, des del 2012 (coincidint amb el període de manifestacions i votacions que han mobilitzat la població), especialment rellevant per als mitjans catalans.

[en] Following the theories of media system dependency (MSD), this paper analyses the media audiences in Catalonia and their evolution in the context of the independence debate. Serial data from the 1980s to 2014 on mainstream media audiences in Catalonia (TV, radio and press) show how the newspaper market is historically dominated by outlets from Barcelona, while the TV market is mostly controlled by Spanish TV channels. There has also been a switch in the radio market in the last decade, when the Catalan radio stations have become hegemonic. Significant differences in the average audience growth of audiovisual media have been detected the last term of every year since 2012 (as long as demonstrations and votes have mobilized the population), differences which have been especially notable for the Catalan outlets.
[ca] En aquest article comparem tres textos de la traducció de Macbeth de Josep M. de Sagarra: el manuscrit (1942), l'edició d'Edicions Calíope (1946?) i l'edició de l'Editorial Alpha (1959). A part dels canvis que es produeixen quant a la normativa, la comparació ens permet observar alguns aspectes interessants: 1) les opcions que Sagarra va valorar en el manuscrit, però que, finalment, va descartar; 2) les modificacions d'alguns versos (quins va retocar i per què); i 3) les escenes o fragments en què Sagarra tenia més dubtes. Totes aquestes qüestions contribueixen a comprendre la manera de traduir Shakespeare que tenia Sagarra. A més, també dediquem un apartat a donar les dates de les altres vint-i-vuit traduccions shakespearianes de Sagarra, ja que, fins ara, només s'hi havien fet aproximacions a partir dels comentaris d'autors com Lluís Permanyer (1991) o Maurici Serrahima (2003).

[en] In this article we compare three versions of the translation of Macbeth by Josep M. Sagarra: the manuscript version (1942), the edition by Edicions Calíope (1946?) and the edition published by Editorial Alpha (1959). Apart from the normative changes introduced, the comparison enables us to focus on a number of interesting aspects of the work: 1) the options considered by Sagarra in the manuscript, but which he finally discarded: 2) the modifications in some of the verses (the ones he touched up and why); 3) the scenes or fragments about which Sagarra had most doubts. All these questions contribute to understanding Sagarra's way of translating Shakespeare. Moreover, we also devote a section of the paper to providing the dates of Sagarra's other twenty-eight translations of Shakespeare because, up till now, we have only had at our disposal approximations made through comments from authors like Lluís Permanyer (1991) or Maurici Serrahima (2003).
[ca] En el camp de la comunicació en salut, les noves tecnologies s'estan consolidant com un nou canal de comunicació entre el professional de la salut i el pacient. Aquest treball es proposava dur a terme un estudi lingüisticocognitiu de la informació que apareix en el xat de la primera comunitat virtual clínica de pacients de càncer de mama del nostre territori. Més concretament, vam estudiar quin ús fan les pacients de la terminologia quan parlen de la seva malaltia en un entorn virtual, anònim, però controlat professionalment.

[en] In the field of health communication, new technologies have gained significant prominence and are increasingly being consolidated as a new medical communication channel. This paper describes the linguistic-cognitive study that we conducted on the data collected from the chat content of the first clinical virtual community of breast cancer patients in Catalonia. More specifically, we studied the terminology used by patients when talking about their illness in a virtual, anonymous but professionally controlled environment.